АҞӘА, лаҵара 15 - Sputnik. Аҵыхәтәантәи уахи-ҽни рыла Краснодартәи атәылаҿацә ахәышәтәырҭақәа ирылҩаауп 121-ҩык, иҿыцны ачымазара роуит – 99-ҩык ҳәа аанацҳауеит атәылаҿацә ахадара асаит.
Ҩымшуп иҵоуроу адинамика ааԥшуеижьҭеи ҳәа аҳәоит адырраҭараҿы.
"Краснодар ашәҟәы иҭагалоуп 37 коронавирус хҭыс ҿыц, урҭ рҟынтәи ԥшьҩык хәыҷқәоуп. Белореченск – 8, 7 – Новороссиск, 7 –Армавир, 6 – Апшеронск, 6 – Отрадненск, 5 – Ҟрымск, Шәача – 4, Славианск–4, 3 –Кавказсктәи араион, 2 –Гулькевичск, 2 – Тихорецк араионқәа", - ҳәа аҳәоит апресс-маҵзура.
Аӡәаӡәа чмазцәахеит: Тбилиссктәи, Шьчербиновсктәи, Северсктәи, Бриуховецктәи, Успенсктәи, Староминсктәи араионқәеи Гориачи Клиучи рҿы.
Атәылаҿацә аҿы зынӡа 2418-ҩык коронавирустә инфекциа рымоуп. Ргәы бзиахеит 979 пациент. Рҽырхәышәтәуеит– 1374-ҩык. 32-ҩык ИВЛ иаҵаиоуп, 24-ҩык рыԥсҭазаара иалҵхьеит.
Лаҵара 15 рзы COVID-19 амазааразы амедицинатә усҳәарҭақәа рахь идҵаалеит 6121-ҩык. Урҭ рҟынтәи 684-ҩык хәыҷқәоуп.
Акоронавирус аҟынтәи ауааԥсыра рыхьчаразы аоперативтә штаб аҵыхәтәантәи адыррақәа рыла ареспубликаҿы COVID-19 14-ҩык ирымоуп: 13 студенти Даӷьсҭанынтәи иааз Урыстәылатәи арратә база аррамаҵзурауаҩи.
Мшаԥымзазы акоронавирус аарԥшын Гагра иқәынхо хҩык атәылауаа рҟны, урҭ рахьтә ҩыџьа ргәы бзиаханы ахәышәтәырҭа иҭҩаан, ахԥатәи ачымазаҩ - 1925 шықәсазы ииз аԥҳәыс бырг лыԥсҭазаара далҵит.
Акоронавирус иазку ажәабжьқәа зегьы шәрыԥхьар ҟалоит абра>>
АҞӘА, цәыббра 18 – Sputnik. Краснодартәи атәылаҿацә аҿы иаҳхысыз уахыки-ҽнаки рыла 92-ҩык акоронавирус рыдырбалеит ҳәа аанацҳауеит Краснодартәи атәылаҿацә ахадара.
"Краснодар 35-ҩык COVID-19 рыдбалан, Гориачи Клиуч – 7, Шәача – 12, Крыловски араион – 6, Новороссиск – 5, Абинск – 3, Белоглинск – 3, Апшеронск, Крымск, Красноармеиск, Белореченск, Каневск араионқәа рҿы ҩыџьа-ҩыџьа, Анапа, Кушьчевск, Выселковск, Славианск, Калининском, Приморско-Ахтарск, Гулькевичск, Усть-Лабинск араионқәа рҿи Армавири – аӡәаӡәа чмазцәахеит ", - ҳәа аҳәоит адырраҭараҿы.
Цәыббра 18 азтәи адыррақәа рыла амедицинннатә усҳәарҭақәа рахь идҵаалахьеит COVID-19 агәаҭаразы 43062-ҩык. Аполиклиникақәа рҿи аҩни хылаԥшра рымоуп 4672-ҩык, 966-ҩык хәыҷқәоуп.
Алабораториақәа 965 909 ҭҵаара мҩаԥыргахьеит. Зынӡа 12 843 коронавирус хҭыс азгәаҭоуп.
Акоронавирус иазку ажәабжьқәа шәрыԥхьар ҟалоит абра>>
АҞӘА, цәыббра 17 – Sputnik. Краснодартәи атәылаҿацә аҟны иаҳхысыз уахыки-ҽнаки рыла COVID-19 ахҭыс ҿыцқәа 93 шьақәыргылоуп ҳәа аанацҳауеит атәылаҿацә ахадара.
Акоронавирус аарԥшын Ҟәбан амуниципалтә еиҿкаарақәа 18 рҿы.
"Краснодар ақалақь аҿы ачымаза рцәа ишалоу шьақәырӷәӷәахеит 41-ҩык. Гориачи Клиучи Крыловтәи араиони рҟны хәҩык-хәҩык ачымазцәа аарԥшуп. Кушьиовтәи, Кавказтәи, Апшеронтәи, Славиантәи, Каневтәи араионқәеи Новороссииск ақалақьи рҟны ԥшьҩык-ԥшьҩык. Павловтәи, Северсктәи, Калининтәи араионқәа рҟны акоронавирустә хҭысқәа хԥа-хԥа азгәаҭоуп. Анапа, Крымтәи, Белоречентәи араионқәа рҟны ҩба-ҩба. Выселковтәи, Бриуховецктәи, Тҟәаԥстәи араионқәа рҟны аӡәаӡәа пациент ыҟоуп", - ҳәа азгәаҭоуп аацҳамҭаҿы
Апандемиа ҟалеижьҭеи Ҟәбан зынӡа иаарԥшуп 12 751 коронавирустә хҭысқәа, урҭ рахьтә 862 – ахәыҷқәа рҟны. 10 069-ҩык апациентцәа ргәы бзиахахьеит, аҵыхәтәантәи уахыки-ҽнаки рыла 52-ҩык рыҩныҟақәа иоурышьҭит. Рыԥсҭазаара иалҵит 231, иахьазы 37-ҩык рҭагылазаашьа хьанҭаны иҟоуп.
Акоронавирус иазку аҵыхәтәантәи ажәабжьқәа зегьы шәрыԥхьар ҟалоит абра>>
Иарбан еиндаҭларақәоу ареспубликаҿы иззыԥшу Sputnik Аԥсны аспорттә афишаҿ.
Бадраҟ Аҩӡба, Sputnik
Иааиуа амчыбжь азы ашьапылампыл асыҩцәа ирзыԥшуп игәыҟаҵагоу ахҭыс – ашьапылампыл азы амилаҭтә команда Донецктәи жәлар рреспублика акоманда иацыхәмарраны иҟоуп аҟәатәи астадион "Динамо" аҿы цәыббра 25 асааҭ 17:00 рзы.
Аиҩызаратә еицыхәмарра 1992-1993 шықәсқәа рызтәи Аџьынџьтәылатә еибашьраҿы аиааира иазкуп. Аԥсни ДЖәРи ркомандақәа реицыхәмарра 2020 шықәсазы ираԥхьатәиуп. Уи адагьы акоманда азыҟаҵаҩ хадак иаҳасаб ала ари Беслан Гублиа раԥхьатәи ицәырҵроуп. Ахәмарра иалахәхом аҳәаанырцә ихәмаруа аԥсуа шьапылампыласыҩцәа.
Уаанӡа Аԥсни Донецки ркомандақәа Аҟәа хынтә аиԥылара мҩаԥыргахьан. Актәи ахәмарра мҩаԥган 2015 шықәса рзы. Ахәмарра хыркәшахеит Аԥсны аиааирала. Аҩбатәи ахәмарра мҩаԥысит 2017 шықәса рзы. Еиҭахарыла ихыркәшахеит. Ахԥатәи аиԥылара, 2019 шықәса рзы еилгеит ДЖәР аиааирала.
Иара убасгьы ари амчыбжь азы Дәрыԥшьи Ҷлоуи ркомандақәа цәыббра 27 рзы астадион "Учхоз" аҟны асааҭ 16:00 рзы имҩаԥысуеит.
Еиҭа иналукааша спорттә хҭысхоит XIV Жәларбжьаратәи атурнир анапылампыл азы. Аицлабрақәа ирылахәхоит 2004-2005 шықәсқәа рзы ииз арԥарацәеи аҭыԥҳацәеи. Атурнир мҩаԥгахоит цәыббра 27 –жьҭаара 2 рзы.
Аспорттә мчыбжьы аҟны иалукаартә иҟоуп иара убасгьы IV карате-до Шотокан Казе Ха азы иаарту аицлабра. Уи Аҟәа ахақәиҭтәра иахьӡыншьалоуп. Аицлабрақәа мҩаԥысуеит цәыббра 24-25.
Цәыббра 27 - 29 рзы Афон ҿыц имҩаԥгахоит самбо азы "Аиааира ахраҿа", аибашьцәа-аинтернационалистцәа ирызку. Иалахәхоит 2004 - 2009 шықәсқәа рзы ииз аҷкәынцәеи 2006-2008 шықәсқәа рзы ииз аӡӷабцәеи.
Цәыббра 26 - 27 рзы Гәдоуҭатәи ахәыҷтәы спортшкол аҿы имҩаԥысуеит Аԥсны аспорт азҟаза Ҭенгиз Ԥандариа игәалашәара иазку зых иақәиҭу ақәԥаразы атурнир.
Аԥсны ахада ихьчаҩ Александр Анқәаб Ҭенгиз Ԥандариа дҭахеит жәабран 22 2012 шықәса рзы Анқәаб ишьразы аҽазышәараан.
Аԥсны аспорт азҟаза Ҭенгиз Ԥандариа Аацы ақыҭатәин. Ашкол аҿы аҵара аниҵоз инаркны зых иақәиҭу ақәԥара дазҿлымҳан. Гәдоуҭатәи аспортшкол аҿы еицырдыруа азыҟаҵаҩ Ӡука Бениа иҿы иҽазыҟаиҵон. Изныкымкәа Аԥсны дачемпионхахьан.